Први грађански рат Римске републике, односно Сулин први грађански рат је назив за оружани сукоб који се 88. п. н. е. и 87. п. н. е. водио између римских оптимата на челу с конзулом Луцијем Корнелијем Сулом на једној, и популара на челу с Гајем Маријем на другој страни. Завршио је Сулином победом, али је Сула није могао искористити због одласка у Први митридатски рат, а што је довело до повратка маријеваца на власт и касније до Другог римског грађанског рата. Понекад се та два сукоба заједно називају Први римски грађански рат.